Diari Oficial de la Generalitat Valenciana


Sumari del DOGV 8623, del 29-08-2019 (2019/7317)

Notificació de la sentència dictada en el judici verbal número 499/2016.
------------------------------------------------------------------------

### Dades del document

Número de DOGV
:   8623

Data del DOGV
:   29-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7317


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 499/2016. [2019/7317]  
En aquest procediment de judici verbal, seguit a instàncies de Servicios de Medicina Preventiva, SA, contra Seguridad Promasa, SL, s'ha dictat la sentència que literalment és com segueix:  
  
«Sentència número 31/2019  
Massamagrell, 18 de febrer de 2019  
Carola Soria Piquer, magistrada jutgessa del Jutjat de Primera Instància i Instrucció número 1 de Massamagrell i partit, he vist aquestes actuacions de judici verbal, seguides en aquest jutjat amb el número 499/2016, a instàncies de la mercantil Servicios de Medicina Preventiva, SA, contra la mercantil Seguridad Promasa, SL, en situació legal de rebel·lia processal.  
Antecedents de fet  
Primer. La representant legal de la part actora va presentar demanda conforme a les prescripcions legals, en la qual, amb al·legació prèvia dels fets i fonaments de dret que considerava que hi eren d'aplicació, acabava sol·licitant que es dictara sentència en la qual es condemnara la demandada a pagar 300,00 euros, més els interessos legals i les costes del procediment. Fundava la seua acció en el contracte concertat entre ambdues parts de data 1 de maig de 2012, pel qual la mercantil actora, dedicada al servei de prevenció de riscos laborals i professionals, s'obligava a la prestació de servei de prevenció aliè. En l'esmentat contracte, s'establia en la clàusula 6a, que aquest es prorrogarà per períodes anuals, llevat que alguna de les parts ho denuncie amb dos mesos d'antelació a la finalització del contracte, cosa que no s'ha produït. La part demandada ha deixat d'abonar dues factures corresponents als serveis contractats, respecte de la prestació de serveis de prevenció tècnica i vigilància de salut, l'import total ascendeix a 300,00 euros, que és l'import que es reclama en la demanda.  
  
Segon. Que, una vegada admesa a tràmit la demanda, es va traslladar aquesta a la part demandada perquè compareguera dins del termini establit i en la forma escaient, i la contestara. Atés que no ho va efectuar, va ser declarat en rebel·lia mitjançant diligència d'ordenació de data 31 de juliol de 2018.  
Tercer. Com que la part demandant no ha sol·licitat vista, les actuacions van quedar vistes per a dictar sentència.  
Quart. Que en la tramitació d'aquestes actuacions s'han observat les prescripcions legals.  
Dispositiva  
Estime la demanda formulada a instàncies de la representant legal de la mercantil Servicios de Medicina Preventiva, SA, María Fernanda Estellés Romero, contra la mercantil Seguridad Promasa, SL, en situació legal de rebel·lia processal, i en conseqüència condemne aquesta a abonar a l'actora la quantia de 300,00 euros, més els interessos legals des del moment de la interposició de la demanda i costes del procediment.  
Notifiqueu aquesta resolució a les parts i feu-los saber que contra aquesta no es pot interposar cap recurs.  
Aquesta és la meua sentència que, jutjant definitivament en primera instància, pronuncie, mane i signe.»  
  
Publicació. L'anterior sentència ha sigut llegida i publicada en el dia de la data per la jutgessa que la subscriu, mentre celebrava audiència pública; en done fe.  
I atés que el demandat, Seguridad Promasa, SL, es troba en parador desconegut, expedisc aquest edicte a fi que li valga de notificació de forma deguda.  
  
Massamagrell, 16 de juliol de 2019.- La lletrada de l'Administració de justícia: María Sofía Parrilla Galdón.